Document ID: 32005L0059

DIREKTIVA EVROPSKEGA PARLAMENTA IN SVETA 2005/59/ES
z dne 26. oktobra 2005
o 28. spremembi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (toluen in triklorobenzen)
(Besedilo velja za EGP)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
v skladu s postopkom, določenim v členu 251 Pogodbe (2),
ob upoštevanju naslednjega:
(1)
Tveganja, ki jih za človeka in okolje predstavljata toluen in triklorobenzen (TCB), so bila ocenjena v skladu z Uredbo Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (3). Ocena tveganja je pokazala potrebo po omejitvi teh tveganj, kar je potrdil tudi Znanstveni odbor za strupenost, strupenost za ekosisteme in okolje (CSTEE).
(2)
Priporočilo Komisije 2004/394/ES z dne 29. aprila 2004 o rezultatih ocene tveganja in strategijah za zmanjšanje tveganja za snovi: acetonitril, akrilamid, akrilonitril, akrilna kislina, butadien, vodikov fluorid, vodikov peroksid, metakrilna kislina, metil metakrilat, toluen, triklorobenzen (4), ki je bilo sprejeto v okviru Uredbe (EGS) št. 793/93, vsebuje strategijo omejitve tveganja za toluen in triklorobenzen (TCB) za zmanjšanje tveganja, povezanega z določeno uporabo teh snovi.
(3)
Da bi zavarovali zdravje ljudi in okolje je torej nujno, da se omeji trženje in uporaba toluena in TCB.
(4)
Cilj te direktive je uvesti ukrepe usklajevanja glede toluena in TCB, katerih namen je zagotoviti pravilno delovanje notranjega trga ob zagotavljanju visoke ravni varovanja človekovega zdravja in okolja, kot je določeno v členu 95 Pogodbe.
(5)
Ta direktiva se uporablja brez poseganja v zakonodajo Skupnosti, ki določa minimalne zahteve za zaščito delavcev, ki so vsebovani v Direktivi Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (5) in posebnih direktivah, ki temeljijo na navedeni direktivi, zlasti Direktivi Sveta 98/24/ES z dne 7. aprila 1998 o varovanju zdravja in zagotavljanju varnosti delavcev pred tveganji zaradi izpostavljenosti kemičnim dejavnikom pri delu (štirinajsta posebna direktiva v smislu člena 16(1) Direktive 89/391/EGS) (6) in Direktivi Evropskega parlamenta in Sveta 2004/37/ES z dne 29. aprila 2004 o varovanju delavcev pred nevarnostmi zaradi izpostavljenosti rakotvornim ali mutagenim snovem pri delu (šesta posebna direktiva v smislu člena 16(1) Direktive Sveta 89/391/EGS) (7).
(6)
Direktivo Sveta 76/769/EGS (8) je treba ustrezno spremeniti -
SPREJELA NASLEDNJO DIREKTIVO:
Člen 1
Priloga I k Direktivi 76/769/EGS se spremeni, kakor je določeno v Prilogi k tej direktivi.
Člen 2
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 15. decembra 2006 O tem takoj obvestijo Komisijo.
Države članice začnejo uporabljati te predpise od 15. junij 2007.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva, skupaj s korelacijsko tabelo med določbami te direktive in določbami predpisov, sprejetih v nacionalni zakonodaji.
Člen 3
Ta direktiva začne veljati dvajseti dan po objavi v Uradnem listu Evropske Unije.
Člen 4
Ta direktiva je naslovljena na države članice.
V Strasbourgu, 26. oktobra 2005

Labels: 0
3
20